Noraini Ahmad

Noraini binti Ahmad (Beliau dilahirkan pada 7 November 1967 di Batu Pahat, Johor. Beliau mendapat pendidikan Ijazah Sarjana Muda Perdagangan Kuantitatif Analisis dan Kewangan, Universiti Saskatchewan, Kanada dan Sarjana Pentadbiran Perniagaan di Universiti Tun Abdul Razak, Kuala Lumpur.[1][2] Beliau seterusnya telah memperolehi Ijazah Doktor Falsafah (PhD) dalam bidang Pengurusan Pembangunan daripada Universiti Utara Malaysia (UUM) pada tahun 2016[3].

Beliau merupakan ahli politik dari Pertubuhan Kebangsaan Melayu Bersatu (UMNO), sebuah parti komponen dalam Barisan Nasional (BN) yang bermuafakat dengan Perikatan Nasional (PN).

Beliau telah dilantik untuk penggal kedua bermula Ogos 2021 sebagai Menteri Pengajian Tinggi dibawah kerajaan Barisan Nasional (BN) yang diketuai oleh Dato' Sri Ismail Sabri Yaakob, Perdana Menteri ke-9. Sebelum ini, beliau telah dilantik ke jawatan sama oleh Tan Sri Muhyiddin Yassin, Perdana Menteri ke-8, dari Mac 2022 hinggalah beliau meletakkan jawatannya pada Ogos 2021[4].

Datuk Seri Dr Noraini Ahmad telah berkhidmat sebagai Ahli Parlimen Parit Sulong, Johor Darul Ta'zim semenjak 2008 dan sebagai Ketua Wanita UMNO semenjak tahun 2018.

Beliau turut berkhidmat sebagai Pengerusi Jawatankuasa Kira-kira Wang Negara (PAC) bawah pentadbiran Pakatan Harapan pada April 2019 hingga meletakkan jawatan pada Mac 2020[5].

Selain itu, beliau pernah menjawat jawatan sebagai Timbalan Menteri Sumber Manusia dari Mac 2008 hingga April 2009 dibawah dua orang mantan perdana menteri iaitu Tun Abdullah Ahmad Badawi dan Dato' Sri Najib Tun Razak serta mantan Menteri Sumber Manusia ketika itu, Datuk Seri Dr. Subramanian Sathasivam. Pada masa yang sama, beliau juga turut memegang jawatan sebagai Ketua Pergerakan Puteri UMNO dari tahun 2004 hingga 2008[6].

Datuk Seri Dr. Noraini Ahmad telah turut dilantik sebagai seperti Pengerusi Perbadanan Pembangunan Perdagangan Luar Malaysia (MATRADE) (2013-2018)[7] dan turut menerajui beberapa agensi kerajaan seperti Malaysia Network Information Centre Bhd (MyNIC) dan Astronautic Technology Sdn Bhd (ATSB).

Di pentas antarabangsa, beliau merupakan wanita Malaysia pertama yang dilantik sebagai Pengerusi kepada Commonwealth Women Parlimentarians (CWP) dari tahun 2016 hingga 2019 apabila memenangi 53 undian mengatasi Joyce Watson dari Wales (15 undian), Poto Williams dari New Zealand (10 undian) dan Linda Reid dari Kanada (9 undian)[8].

Politik 
Noraini pertama kali dipilih ke Parlimen persekutuan pada pilihan raya umum 2008, menggantikan penyandang Syed Hood Syed Edros. Sejurus selepas pilihan raya, beliau dilantik sebagai Timbalan Menteri Sumber Manusia dalam kerajaan Abdullah Ahmad Badawi dan berkhidmat di bawah jawatan itu sehingga pengganti Abdullah Najib Razak menamakan kabinet pertamanya pada April 2009.[5]

Pada pilihan raya umum 2013, Noraini memenangi pilihan raya semula ke Parlimen dan kemudiannya dilantik oleh kerajaan sebagai pengerusi Perbadanan Pembangunan Perdagangan Luar Malaysia (Matrade).Pada pilihan raya umum 2018, Noraini dipilih semula sekali lagi walaupun dengan majoriti berkurangan.

Noraini juga merupakan pengerusi Ahli Parlimen Wanita Komanwel dari 2016 hingga 2019. Ahli Parlimen Wanita Komanwel (CWP) ialah rangkaian Persatuan Parlimen Komanwel yang berkempen untuk kesaksamaan jantina dan perwakilan sama rata di Parlimen.

Keputusan pilihan raya

Anugerah 
  :
  Darjah Mulia Seri Melaka (DMSM) - Datuk (2005)
  Darjah Gemilang Seri Melaka (DGSM) - Datuk Seri (2020)
  :
  Darjah Sri Sultan Ahmad Shah Pahang (DSAP) - Dato' (2005)

Penerbitan 

 A Change in Narrative to Break the Bias – BERNAMA/ The Malaysia Reserve, 2022
 Let's Call Out Gender Bias Daily - New Straits Times, 2022
 Pushing Education for Sustainable Development to Greater Heights - New Straits Times, 2022
 Sustainable Higher Education in Malaysia – BERNAMA, 2022
 Appreciating Our Language, Our Cultural Heritage - The Malaysia Reserve, 2021
 Honouring Higher Education Educators - The Star, 2021
 Where Ideas Become Reality - New Straits Times, 2021
 Students Rise by Lifting Others - Free Malaysia Today, 2021
 Varsities Develop Future Leaders - New Straits Times, 2021
 Celebrating the Success of Women in Higher Education - The Star, 2021
 Simplifying Accommodation Search - New Straits Times, 2021
 PENJANA KPT-CAP to Boost Graduate Employability - New Straits Times, 2020
 Speech at the opening of the CWP Conference - The Parliamentarian, 2019
 The Commonwealth: Adding political value to global affairs in the 21st Century - The Parliamentarian 2019, 2019
 Women's Suffrage: A Prerequisite to the gender equality agenda - The Parliamentarian 2019
 Cyber Harassment Against Woman on Social Media - The Parliamentarian, 2019
 Economic Rights for Women - The Parliamentarian, 2018
 View from the CWP Chairperson - Women and democracy in Malaysia - The Parliamentarian, 2018
 If we want genuine positive change in the world, we need more women leaders. How can we persuade the word that the future is dependent on Gender Equality? - The Parliamentarian, 2017
 Women and Disabilities - The Parliamentarian 2017
 Networking between Parliaments and creating alliances - The Parliamentarian, 2017
 Job creation and growth: solutions to Inequality - The Parliamentarian, 2017
 Parliamentary Conference on the WTO - The Parliamentarian, 2017

Lihat juga 
 Senarai Majlis Tertinggi UMNO 2004

Rujukan

Pautan luar 
 Laman Web Puteri UMNO 
 Program KHIDMAT KOMUNITI Parlimen PARIT SULONG

Muslim Malaysia
Orang dari Johor
Anggota wanita Pertubuhan Kebangsaan Melayu Bersatu
Ahli wanita Dewan Rakyat Malaysia
Alumni Universiti Tun Abdul Razak
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Menteri Pengajian Tinggi Malaysia
Anggota Kabinet Muhyiddin Yassin pertama
Penyokong Kerajaan Muhyiddin Yassin
Menarik semula sokongan terhadap Kerajaan Muhyiddin Yassin pertama
Ketua Pergerakan Wanita Pertubuhan Kebangsaan Melayu Bersatu
Menteri kerajaan wanita Malaysia
Timbalan menteri kerajaan wanita Malaysia
Ahli Dewan Rakyat, Parlimen Malaysia ke-15